nvidia/miracl-vision huggingface dataset:
Proliini

Proliini eli 2-pyrrolidiinikarboksyylihappo (C5H9NO2) on yksi geneettisen koodin 20 aminohaposta. Se on ei-välttämätön aminohappo. Kehomme valmistaa itse riittäviä määriä proliinia glutamaatista. Sen sivuketju on syklinen ja aminoryhmä on sekundäärinen. Poikkeuksellisen rakenteensa ansiosta proliini voi rikkoa proteiinien alfa-kierteitä ja se on yleinen beta-käännöksissä. Peptideissä (kuten proteiineissa) proliini muodostaa tertiäärisen amidin. Koska sen typpeen on liittynyt vetyä, se voi muodostaa vetysidoksen. L-proliinin CAS-numero on 147-85-3, D-proliinin CAS-numero on 344-25-2 ja DL-proliinin CAS-numero on 609-36-9. Sen isoelektrinen piste on 6,30.
Final Fantasy (pelisarja)

Final Fantasy (jap. ファイナルファンタジー) on Square Enixin (ent. Square) roolipelisarja. Pelisarja on ehkä tunnetuin esimerkki ns. japanilaistyylisistä konsoliroolipeleistä. Se ammentaa ideansa muista 1980-luvun lopun konsoliroolipeleistä, tärkeimpänä Enixin suositusta Dragon Quest -sarjasta. Pelit ovat olleet suosittuja pitkään Japanissa; Yhdysvalloissa ne löivät lopullisesti läpi Final Fantasy IV:n ja Final Fantasy VI:n myötä (jossa nämä pelit julkaistiin Super Nintendo Entertainment Systemille nimillä Final Fantasy II ja Final Fantasy III), ja kansainvälinen läpimurto tuli Final Fantasy VII:n myötä (joka oli myös ensimmäinen Euroopassa julkaistu sarjan peli). Yksi pelisarjan huomattavia ominaisuuksia on että pelit eivät tyypillisesti ole tarinallista jatkoa toisilleen vaan jokainen peli sisältää omat hahmonsa ja oman fiktiivisen maailmansa. Tämän vuoksi sarjan maailmat voivat erota toisistaan paljonkin, kuten ensimmäiset viisi peliä sijoittuvat tyypillisempiin Euroopan Keskiajan inspiroimiin fantasia-maailmoihin kun taas VI on enimmäkseen toisen teollisen vallankumouksen inspiroima ja VII menee jo tieteisfantasian puolelle. Sarjassa on kuitenkin silti toistuvia elementtejä jotka ovat mukana lähes jokaisessa pelissä, kuten tiettyjä olentoja. Jotkut pelit ovat myös saaneet tarinallista jatkoa, kuten Final Fantasy X sai suoran jatko-osan, XIII:sta tuli trilogia ja VII:n maailmaa laajennettiin spin-off pelien ja elokuvien kautta. Final Fantasy VII:n uusintaversio tullaan julkaisemaan monessa osassa
Glutamiini

Glutamiini eli 2,5-diamino-5-oksopentaanihappo (C5H10N2O3) on yksi luonnon 20 yleisimmästä aminohaposta. Sen sivuketjun funktionaalinen ryhmä on primäärinen amidi, joka on erittäin heikko emäs. Glutamiini eroaa asparagiinista siten, että sen hiiliketju on yhden hiilen (-CH2-) pidempi. Sen isoelektrinen piste on 5,65. Glutamiini on normaaliolosuhteissa olomuodoltaan kiinteää ja sen sulamispiste on 185 °C sekä CAS-numero 56-85-9. Elimistö valmistaa glutamiinista hermovälittäjäaine glutamaattia. Glutamiinilla on myös tärkeä osa typpiaineenvaihdunnassa. Glutamiinisyntetaasi liittää ammoniakin orgaanisiin yhdisteisiin muuttamalla glutamiinihapon glutamiiniksi. Glutamiinia voidaan sitten käyttää monien yhdisteiden biosynteesissä, esimerkiksi toisten aminohappojen, puriinien ja pyrimidiinien valmistuksessa. Glutamiinia esiintyy esimerkiksi lihassa, kalassa, kananmunissa, vehnässä sekä kaalissa.
Lysiini

Lysiini eli 2,6-diaminoheksaanihappo (C6H14N2O2) on yksi luonnon 20 yleisimmästä aminohaposta. Se on välttämätön aminohappo, joka tarkoittaa, että ihmiskeho ei itse pysty valmistamaan sitä muista aineista, jolloin se on saatava ravinnosta. Lysiinillä on kaksi optista isomeeria eli L-lysiini ja D-lysiini sekä raseeminen DL-lysiini. L-lysiinin CAS-numero on 56-87-1 ja D-lysiinin CAS-numero on 923-27-3 sekä DL-lysiinin CAS-numero 70-54-2. Sen sivuketjussa on primäärinen aminoryhmä, mikä tekee lysiinistä emäksisen ja positiivisesti varautuneen fysiologisessa pH:ssa. Biosynteesi asparagiinihaposta l-lysiiniksi. Suositeltava päiväannos 70 kg painavalle aikuiselle on 0,84 grammaa lysiiniä. Erityisesti kasvissyöjien on huolehdittava riittävästä lysiinin saannista. Lysiiniä saa elintarvikkeista, joissa on korkea proteiinipitoisuus, kuten punainen liha, juustot (parmesaani), jotkut kalat, pähkinät, munat ja soijapavut. Seuraavat elintarvikkeet sisältävät merkittävän määrän lysiiniä: Joissakin tutkimuksissa on osoitettu lysiinistä olevan apua herpesvirustartuntaan.
Srebrenica

Koordinaatit: 44°6′0″N, 19°18′0″E Srebrenica (kyrillisin kirjaimin Сребреница) on kaupunki Bosnia ja Hertsegovinan itäosassa. Se on pieni vuoristokaupunki, jossa on suolakaivos sekä muuta kaivostoimintaa ja kylpylä. Nimi tarkoittaa hopeakaivosta. Vuonna 1991 Srebrenicassa oli 5 754 asukasta, joista 64 % ilmoitti olevansa Bosnian muslimeita, 29 % serbejä, 5,3 % ”jugoslaaveja”, 1 % muita ja 0,7 % kroaatteja.lähde? Bosnian sodassa Srebrenica oli serbiseparatistien piirittämä kesästä 1992 alkaen. Kaupungissa oli saartoon jääneiden asukkaiden lisäksi 40 000 muslimipakolaista. Serbit iskivät kaupunkiin Ratko Mladićin johdolla 7. heinäkuuta 1995. Serbijoukot murhasivat 8 000 muslimimiestä ja -poikaa seuranneina päivinä. Uhrit teloitettiin ja joukkohaudattiin lähelle Srebrenicaa.
Friedrich Pollock

Friedrich Pollock (22. toukokuuta 1894 Freiburg – 16. joulukuuta 1970 Montagnola, Ticino, Sveitsi) oli marxilaisuuteen suuntautunut taloustieteilijä ja filosofi. Pollock syntyi työläisperheeseen Freiburgiin Saksassa Baden-Württembergin osavaltiossa ja kuoli Ticinossa Sveitsissä. Vuonna 1927 Pollock matkusti Neuvostoliittoon Lokakuun vallankumouksen kymmenvuotisjuhlille ja teki siellä tutkimustyötä ja julkaisi seuraavana vuonna asiaa koskevan kirjoituksen. Hän oli luomassa Frankfurt am Mainiin yhteiskunnallista tutkimuskeskusta (ns. Frankfurtin koulukunta) yhdessä työtoveriensa, muun muassa Max Horkheimerin kanssa. Vuonna 1933 hän pakeni natsivaltaa Pariisiin, Lontooseen ja päätyi New Yorkiin. Hän palasi jatkamaan tutkimustyötään Frankfurtiin 1950-luvulla. Pollockin pääteos on suunnitelmataloutta käsittelevä Die planwirtschaftlichen Versuche in der Sowjetunion 1917–1927, joka ilmestyi vuonna 1929.
Hang-On

Hang-On on Segan kehittämä ja julkaisema ajopeli. Peli julkaistiin kolikkopelinä vuonna 1985 ja siitä julkaistiin käännöksiä myös muille alustoille. Pelin seuraaja on Super Hang-On. Pelin kehittämisestä oli vastuussa tuolloin vielä tuntematon Yū Suzuki. Pelissä pelaaja ohjastaa moottoripyörää ja ajaa kelloa vastaan. Lähtöruudukossa on myös muita moottoripyöriä, mutta pelaaja ei aja suoraan kilpaa näitä vastaan vaan pisteet tulevat tiellä pysymisestä. Jokaisen kentän lopussa oleva tarkistuspiste lisää aikaa suoritukseen. Pelistä on julkaistu kaksi kabinettiversiota: tavallinen kaappimalli (jossa oli joystickin ja nappien sijasta ohjaustanko ja jarrukahvat) ja päälläistuttava versio, jossa oli jäljennös kilpamoottoripyörästä. Kolikkopeliversiossa käytettyä laitteistoa käytettiin myös useissa muissa Segan kolikkopeleissä. Joissain Sega Master System -laitteissa peli oli sisäänrakennettuna. Peli on sisällytetty minipelinä Shenmue ja Shenmue II peleissä.
Sega NAOMI

SEGA NAOMI (New Arcade Operation Machine Idea) on Sega Dreamcast -konsolin tekniikkaa hyväksikäyttävä kolikkopelialusta. Ensimmäinen Naomi-laitteisto esiteltiin vuoden 1998 JAMMA-messuilla. Sarjatuotetun laitteiston käyttäminen alensi huomattavasti valmiiden kolikkopelilaitteiden hintoja. Arkkitehtuuriltaan Naomi ja Dreamcast ovat samanlaisia. Molemmat järjestelmät perustuvat Hitachin SH-4 -suorittimeen, PowerVR 2 -grafiikkasuorittimeen ja Yamahan AICA -äänijärjestelmään. Naomissa on Dreamcastiin verrattuna kaksinkertainen määrä keskus- ja näyttömuistia ja nelinkertainen määrä äänimuistia. Laitetta edelsi Sega Model 3. Laitteistosta kehitettiin uusi versio, Sega NAOMI 2, vuonna 2000. Seuraajia ovat Sega Hikaru ja Sega Aurora.
Arginiini

Arginiini (C6H14N4O2) on yksi luonnon 20 yleisimmästä aminohaposta. Sen sivuketjussa on voimakkaasti emäksinen guanidiiniryhmä. Arginiinin eli L-arginiini systemaattinen nimi on 2-amino-5-guanidinovaleriaanahappo ja CAS-numero 74-79-3. D-arginiinin CAS-numero on 157-06-2 ja raseemisen DL-arginiinin CAS-numero on 7200-25-1. L-arginiini ja D-arginiin ovat optisesti aktiivisia ja DL-arginiini on optisesti tehoton. Arginiini luokitellaan toisinaan välttämättömäksi, toisinaan ei-välttämättömäksi, toisinaan ehdollisesti välttämättömäksi aminohapoksi. Toisinaan se luokitellaan lapsille välttämättömäksi aminohapoksi. Arginiini vaikuttaa typpioksidin tuotantoon. Typpioksidi puolestaan on tärkeä verisuonia säätelevä tekijä, ja sillä on vaikutusta mm. verenpaineeseenlähde?. Lisäksi arginiinilla on vaikutuksia kolesteroliin, lihasvoimaan ja sokeriaineenvaihduntaanlähde?. Lisäksi arginiini saattaa tehostaa kuona-aineiden poistumista elimistöstälähde?
Välttämätön aminohappo

Välttämätön eli essentiaali aminohappo on aminohappo, jota eliö ei itse pysty valmistamaan muista aineista, jolloin sen on saatava sitä ravinnosta. Välttämättömien aminohappojen lista vaihtelee lajeittain. Eri eläinlajeilla lista välttämättömistä aminohapoista on erilainen ja tarve täytyy huomioida rehujen valmistuksessa. Raja välttämättömän ja ei-välttämättömän aminohapon välillä voi olla epäselvä, koska elimistö voi valmistaa aminohappoja toisista aminohapoista. Rikkipitoisia aminohappoja metioniinia ja homokysteiiniä voidaan valmistaa toisistaan mutta ei yksinkertaisemmista aineista. Samoin kysteiiniä voidaan valmistaa homokysteiinistä, mutta ei yksinkertaisemmista aineista. Niinpä rikkipitoisia aminohappoja käsitellään toisinaan yhtenä ryhmänä. Ihmisen tarvitsemia aminohappoja on 20, joista 11 elimistö kykenee itse valmistamaan. Yhdeksän välttämätöntä aminohappoa on saatava ravinnosta: histidiini, tryptofaani, lysiini, metioniini, fenyylialaniini, treoniini, valiini, leusiini, isoleusiini. Vaikkapa kotikissa taas tarvitsee näiden yhdeksän lisäksi ravinnossaan arginiinia ja tauriinia – syy miksi kissa ei lihansyöjänä pärjää luontaisella kasvisravinnolla.
Andronikos II Palaiologos

Andronikos II Palaiologos (1260 – 13. helmikuuta 1332) oli Palaiologos-sukuun kuulunut Bysantin keisari vuosina 1282–1328. Hän oli Mikael VII Palaiologoksen vanhin poika. Andronikoksen aikana hänen isänsä rakennuttaman laivaston annettiin rappeutua ja Bysantin valtakunnan oli vaikeampi puolustautua Venetsiaa ja Genovaa vastaan. Toisaalta näiden kanssa oli yhteistyötäkin, ja Genova sitoutui huolehtimaan Bysantin merellisestä puolustamisesta. Samalla ottomaanit Osman I:n johdolla valtasivat miltei koko Bithynian. Andronikos palkkasi katalonialaisen Roger de Florin taistelemaan turkkilaisia vastaan. Katalonialaisista ja aragonialaisista koostuva katalonialainen komppania (Companyia Catalana) kukisti turkkilaiset, mutta Roger de Flor osoittautui itse suuremmaksi uhaksi keisarikunnalle. Andronikoksen poika Mikael onnistui salamurhaamaan de Florin vuonna 1305. Tästä syystä komppania julisti sodan Andronikokselle. Komppania soti Traakiassa ja Makedoniassa, ennen kuin se valtasi itselleen Ateenan ruhtinaskunnan. Vuodesta 1320 eteenpäin Andronikos soti pojanpoikaansa, hallitsijana nimeä Andronikos III Palaiologos käyttänyttä nuorta prinssiä vastaan
Hamas

nationalismisunni-islamismiislamilainen nationalismi islamilainen fundamentalismiantisionismi Hamas (arab. حماس‎, Ḥamās, lyhenne sanoista Ḥarakat al-muqāwamat al-islāmiyya, arab. حركة المقاومة الاسلامية‎, suom. islamilainen vastarintaliike) on palestiinalainen islamistinen ja nationalistinen äärijärjestö, jonka tavoitteena on itsenäisen islamilaisen valtion perustaminen Palestiinaan. Hamas hallitsee Gazan kaistaa. Israel, Yhdysvallat, Euroopan unioni, Kanada, Australia, Yhdistynyt kuningaskunta, Japani ja Paraguay ovat luokitelleet Hamasin terroristijärjestöksi. Myös Egypti luokitteli Hamasin terroristijärjestöksi vuoden 2015 helmikuussa, mutta luopui näkökannastaan 5 kuukautta myöhemmin.lähde? Hamasin vuonna 1988 kirjoitetussa peruskirjassa vaadittiin Israelin valtion tuhoamista, mutta vuonna 2017 asiakirjaa muutettiin niin, että Hamasin tilapäisenä tavoitteena on palauttaa rajat, jotka olivat ennen kuuden päivän sotaa. Hamas oli alkujaan sotilaallinen ja yhteiskunnallinen järjestö, jonka toiminnan keskiössä oli Israelin sotilaallinen vastustaminen ja Palestiinan yhteiskunnan kehittäminen. Hamasin sotilaallisena siipenä toimivat Izz ad-Din al-Qassam -prikaatit, ja koko järjestön johdossa on Qatarin Dohasta toimiva poliittinen toimisto. Hamas perustettiin 1987 ensimmäisen intifadan aikaan, jolloin sen sotilaallinen toiminta keskittyi pieniin yllätyshyökkäyksiin, mutta sen jälkeen se on kehittänyt asevoimaansa. Itsemurhaiskut se aloitti 1990-luvulla ja rakettihyökkäykset toisen intifadan aikaan
Luonnonarvokauppa

Luonnonarvokauppa tarkoittaa sitä, että maanomistaja sitoutuu vapaaehtoisesta sopimuksesta ylläpitämään tai lisäämään luonnonarvoja metsässään määräajan. Tästä hän saa tuloa luonnonarvojen ostajalta: maksajina eli luonnonarvojen ostajina voivat toimia vaikkapa alueellinen metsäkeskus tai ympäristökeskus. Luonnonarvokauppasopimukset tehdään tyypillisesti 10–20 vuodeksi kerrallaan, ja määräajan jälkeen alueen käyttö jatkuu maanomistajan haluamalla tavalla. Luonnonarvokaupassa huomio on yksityismetsissä ja tavoitteena on saada luonnonsuojelu yhdeksi taloudellisen maankäytön muodoksi vaikkapa puunkaadon, turpeennoston tai metsästyksen rinnalle. Vuonna 2003 Satakunnassa aloitettiin Etelä-Suomen metsien monimuotoisuus-ohjelma Metson yhteydessä luonnonarvokauppakokeilu. Sitä luonnehdittiin perinteiseen suojeluun verrattuna asiakaslähtöiseksi toiminnaksi.kenen mukaan? Tutkimusten mukaan kun maanomistajat ovat yleensä olleet tyytyväisiä suojeluratkaisuista maksettuihin korvauksiin, mutta suojelusuunnittelussa he ovat kokeneet asemansa epätasa-arvoiseksi. Luonnonarvokaupan toivotaan tuovan ratkaisun myös ongelmiin, jotka koskevat suojelupäätösten peruuttamattomuutta ja heikkouksia taloudellisten haittojen korvaamismenettelyssä. Yhtenä luonnonarvokaupan kokeilemisen motiivina on ollut Natura 2000 -ohjelman 1990-luvun lopussa synnyttämä arvostelu ja keskustelu luonnonsuojelun tarpeesta ja menettelytavoista. Satakunnassa uutta luonnonsuojelumenetelmää on suunniteltu vuodesta 1996 lähtien. Pohjaa suojelukeksinnölle on antanut maanomistajien ja luonnonsuojelutahojen välillä maakunnassa vallinnut hyvä keskusteluyhteys.
Fenyylialaniini

Fenyylialaniini (C9H11NO2) on yksi luonnon 20 yleisimmästä aminohaposta. Fenyylialaniini on valkoista, hajutonta ja heikosti veteen liukenevaa kiteistä ainetta. Fenyylialaniinin CAS-numero on 63-91-2. Sen sivuketjussa on fenyyliryhmä. Fenyylialaniinin kemiallinen nimi on 2-amino-3-fenyylipropaanihappo. Fenyylialaniini on välttämätön aminohappo, mikä tarkoittaa, että elimistö ei kykene valmistamaan sitä itse, vaan sitä on saatava ravinnosta. Elimistö muokkaa fenyylialaniinia tyrosiini-aminohapoksi. Fenyylialaniinista muodostuu fenyylialaniinihydroksylaasin (PAH < engl. Phenylalanine hydroxylase) avulla tyrosiinia, joka on melaniini-ihopigmentin, välittäjäaineina toimivien adrenaliinin, noradrenaliinin ja dopamiinin sekä kilpirauhashormonien (tyroksiinin ja trijodityroniinin) esiaste. Fenyylialaniini kulkeutuu aktiivisesti verenkierron ja aivojen välillä (veriaivoeste) samaa kanavaa kuin tryptofaani, mikä fenyylialaniinia suurina pitoisuuksina saataessa haittaa serotoniinin tuotantoa, koska tämä muodostuu elimistössä tryptofaanista. Fenyyliketonuria on harvinainen perinnöllinen tauti, jossa elimistö ei kykene käsittelemään fenyylialaniinia PAH:ta katalysoivan entsyymin puutteen vuoksi. Veren korkea fenyylialaniinipitoisuus vahingoittaa aivojen kehitystä lapsilla, mikä johtaa kehitysvammaisuuteen
Ruissalo

Ruissalo (ruots. Runsala) on Turun kaupunkiin kuuluva saari aivan Turun edustalla. Ruissalo on myös Turun kaupunginosa, johon kuuluu lisäksi ympäröiviä saaria, kuten Iso-Pukki, Pikku-Pukki, Kukkarokivi, Iso-Kaskinen, Vähä-Kaskinen, Äijäkari, Pöllönkari, Kaletto, Viittakari ja Loistokari. Vuonna 2016 Ruissalon kaupunginosassa oli asukkaita 121. Väestöstä 12,4 % oli alle 15-vuotiaita ja 33,1 % yli 65-vuotiaita. Suomea puhui äidinkielenään 85,1 % väestöstä ja ruotsia 10,8 %. Muun kielisiä oli 4,1 %. Itä-länsisuunnassa Ruissalo on seitsemän kilometriä pitkä. Pohjois-eteläsuunnassa sen leveys vaihtelee vajaasta kilometristä kolmeen kilometriin. Pohjoisessa ja idässä pitkä ja kapea Pohjoissalmi erottaa sen mantereesta. Sen lounaispuolella avautuu Airisto, ja kaakossa sen erottaa Hirvensalon saaresta kapea Pukinsalmi, jota pitkin kulkee Turun satamasta avomerelle johtava laivaväylä. Ruissalo on sekä luonnoltaan että kulttuurihistorialtaan arvokas ja monipuolinen alue Suomessa
Trabant

Trabant oli itäsaksalainen automerkki, jota valmisti VEB IFA-Kombinat PKW Karl-Marx-Stadtin alainen VEB Sachsenring Automobilwerke Zwickau -niminen tehdas. Trabantissa oli kaksitahtimoottori kuten Wartburgissa. Trabantilla oli pitkät toimitusajat, ja itäeurooppalaiset saivat autonsa vasta monivuotisen odotuksen jälkeen. Suomessa Trabanteja myytiin erityisen paljon 1960-luvun alkupuolella, jolloin ne olivat muiden itäeurooppalaisten autojen tavoin ”länsiautoja” helpommin saatavissa.lähde? Länsivientiin (pääosin 1960-luvulla) autot saatiin nopeammin. Trabantin tehdas suljettiin Saksojen jälleenyhdistymisen jälkeen vuonna 1991 taloudellisista syistä. Itä-Saksan ajan loppuvaiheissa Trabantiin suunniteltiin asennettavaksi Volkswagenin moottoria.lähde? Trabant teki vuonna 2009 paluuta automarkkinoille. Uusi Trabant on sähköauto, jolla on suunnitelmien mukaan noin 250 kilometrin ajokantama. Auton katolla on aurinkopaneelit akkujen lataamista varten. Trabant oli varustettu erillisellä runkorakenteella, ja sen kori oli valmistettu eräänlaisesta muovista, Duroplastista, joka oli vahvistettu villalla tai puuvillalla. Duroplast ei ollut vahvaa, ja muun muassa sen pakkaskestävyys oli huono
Ulosotto

Ulosotto on ulosottoviranomaisen suorittama laiminlyödyn velvoitteen pakkotäytäntöönpano. Ulosotto tarkoittaa joko ulosmittausta eli rahamääräisen velvoitteen täytäntöönpanoa, irtaimen esineen tai kiinteistön luovutustuomion pakkotäytäntöönpanoa, hallinnan palauttamista esimerkiksi häädön yhteydessä taikka teetto-, kielto- ja sietämistuomioiden täytäntöönpano. Myös lapsen huoltoon tai tapaamisoikeuteen liittyvän päätöksen toteuttaminen on yksi ulosoton muoto. Suomessa tehdään vuosittain noin 2–3 miljoonaa yksityishenkilöä, yritystä, tai julkisyhteisöä koskevaa ulosottohakemusta, joilla yritetään periä yhteensä miljardien eurojen arvosta saatavia. Ulosottoviranomaisena toimii Suomessa valtakunnallinen Ulosottolaitos, jonka alueellisia täytäntöönpanoyksiköitä johtaa kihlakunnanvouti. Ulosoton velalliset ovat pääsääntöisesti luonnollisia henkilöitä, joista palkansaajat muodostavat suurimman osan. Ellei velallisella ole rahaa, voidaan häneltä ulosmitata muuta omaisuutta. Omaisuus myydään joko julkisella pakkohuutokaupalla tai muulla tavalla. Saadut rahat käytetään velkojen maksuun. Velallinen saa maksuhäiriömerkinnän, jos hänen varat ja tulonsa ovat niin pienet, ettei ulosmittausta voida suorittaa. Myös yli 17 kuukauden pituinen ulosotto viimeksi kuluneiden 2 vuoden aikana tai ulosoton välttämiseksi tehty maksusuunnitelma johtaa maksuhäiriömerkintään. Ulosoton hakija on tyypillisesti institutionaalinen velkoja, useimmiten julkisyhteisö
Kreator

Miland ”Mille” PetrozzaJürgen ”Ventor” ReilSami Yli-SirniöFrédéric Leclercq Nuclear BlastNoise RecordsEpic RecordsSteamhammer Kreator on saksalainen thrash metal -yhtye. Se on kotoisin Essenin kaupungista ja yksi maailman tunnetuimmista ja arvostetuimmista thrash metal -yhtyeistä. Sen soundia on usein verrattu kahteen muuhun tunnettuun saksalaiseen thrash-yhtyeeseen, Sodomiin ja Destructioniin. Kreatorin kantavat voimat ovat laulaja-kitaristi Mille Petrozza ja rumpali Jürgen ”Ventor” Reil, joista Petrozza on ollut yhtyeessä alusta lähtien ja Reilkin koko ajan lukuun ottamatta vuonna 1995 julkaistua albumia Cause for Conflict. Kreator on ollut läpi historiansa yksi maailman ahkerimmin keikkailevista yhtyeistä, parhaimmillaan yli 300 keikan vuositahdilla. Yhtye aloitti vuonna 1982 keulahahmo Mille Petrozzan kuultua Venomin musiikkia. Yhtyeen ensimmäinen nimi oli Tormentor, mutta se vaihdettiin pian Kreatoriksi. Yhtye julkaisi vuonna 1985 debyyttialbuminsa Endless Pain, jonka kappaleita ovat esimerkiksi ”Tormentor” ja ”Flag of Hate”. Tämän jälkeen yhtye julkaisi tunnetuimmat levynsä levynsä Pleasure to Kill (1986), Terrible Certainty (1987), Extreme Aggression (1988) ja Coma of Souls (1990). Levyiltä löytyvät myös Kreatorin tunnetuimmat kappaleet, kuten ”Extreme Aggression”, ”Pleasure to Kill”, ”Riot of Violence”, ”Under the Quillotine”, ”Toxic Trace”, ”Behind the Mirror”, ”When the Sun Burns Red”, ”Some Pain Will Last” ja ”Terror Zone”. Erityisesti albumit Extreme Aggression, Coma of Souls ja Pleasure to Kill luetaan usein maailman parhaiden thrash metal -levyjen joukkoon. Extreme Aggression -kiertueelta on myös julkaistu yhtyeen tunnetuin livevideo ”Live in East Berlin 1990”, jossa yhtye esiintyy ensimmäisten joukossa ellei peräti ensimmäisenä Itä-Berliinissä muurin murtumisen jälkeen
Bobi Sivén

Hans Håkon (H. H.) Christian ”Bobi” Sivén (18. huhtikuuta 1899 Helsinki – 12. tammikuuta 1921 Repola, Itä-Karjala) oli suomalainen itsenäisyys- ja heimoaktivisti, joka toimi Aunuksen Karjalassa sijaitsevan Repolan kunnan nimismiehenä heimosotien aikana vuosina 1919–1921 sekä samalla hän työskenteli Suomen ulkoasiainministeriön edustajana Repolassa ja Porajärvellä. Repola ja Porajärvi olivat eronneet Venäjästä vuonna 1918 ja liittyneet Suomeen. Kun Suomi luovutti molemmat kunnat vuonna 1921 Tarton rauhassa takaisin Neuvosto-Venäjälle, Sivén tuki ensin Karhunpesäsuunnitelmaa ja sen kariuduttua teki lopulta vastalauseena itsemurhan. Vuonna 1922 perustettu Akateeminen Karjala-Seura kätki Sivénin surmanluodin lippunsa nauhoihin, ja jokainen uusi AKS:n valajäsen vannoi lipun ääressä taistelevansa heimokansojen ja suomalaisuuden puolesta sekä antavansa kaikkensa aatteensa puolesta Bobi Sivénin esimerkkiä noudattaen. Puoluekannaltaan Sivén oli maalaisliittolainen. Sivén oli myös Suomen ensimmäisiä partiolaisia. Bobi Sivénin vanhempi veli oli Lapuan liikkeen ja Isänmaallisen kansanliikkeen aktiivina sittemmin tunnettu everstiluutnantti Paavo Susitaival (ent. Sivén)
Ava Gardner

Ava Lavinia Gardner (24. joulukuuta 1922 Smithfield, Pohjois-Carolina, Yhdysvallat – 25. tammikuuta 1990 Lontoo, Englanti, Britannia) oli yhdys­valtalainen näyttelijä. Häntä pidetään yhtenä Hollywoodin kulta-ajan legendaarisista näyttelijöistä. Yhdys­valtain elo­kuva­instituutti valitsi hänet vuonna 1999 Yhdysvaltalaisen elokuva 25. merkittävimmäksi nais­näyttelijäksi. Gardner allekirjoitti sopimuksen elo­kuva­yhtiö Metro-Goldwyn-Mayerin (MGM) kanssa vuonna 1941 ja näytteli studion elo­kuvissa usein pieniä sivu­rooleja. Vuonna 1946 ensi-iltansa saanut Tappajat teki hänestä tähden. Gardner oli uransa aikana kerran Oscar-ehdokkaana parhaasta nais­pää­osasta elo­kuvassa Mogambo (1953). Hän näytteli useissa menestys­elo­kuvissa, joita ovat muun muassa Teatteri­laiva (1951), Kilimanjaron lumet (1952), Paljasjalkakreivitär (1954), Viimeisellä rannalla (1959), Liskojen yö (1964) ja Maanjäristys (1974). Gardner tunnettiin hehkeästä kauneudestaan, ja hän näytteli erityisesti femme fatale -rooleja, kohtalokkaita ja vahvoja naisia. Hän näytteli elo­kuvissa ja televisiossa aina vuoteen 1986 asti
OIRT

Kansainvälinen radio- ja televisiojärjestö (engl. International Radio and Television Organisation, ransk. Organisation Internationale de Radiodiffusion et de Télévision, lyh. OIRT; ennen vuotta 1960 Kansainvälinen yleisradiojärjestö, engl. International Broadcasting Organization (IBO), ransk. Organisation Internationale de Radiodiffusion (OIR)) oli vuonna 1946 perustettu kansainvälinen radio- ja televisioliitto, jonka tehtävänä oli koordinoida yhteistyötä eri maiden radioyhtiöiden välillä. 26 maata perusti OIR:n 28. kesäkuuta 1946. Seuraavana päivänä Kansainvälisen yleisradiounionin (IBU) yleiskokouksessa tämä elin yritettiin hajottaa, mutta esitys ei saanut vaadittua enemmistöä. 28 jäsenestä 18 perustajajäsentä erosi IBU:sta ja niistä tuli uuden OIR:n perustajia Vuonna 1946 OIR asettui IBU:n rakennukseen Brysseliin. Tekninen toiminta aloitettiin jälleen kahden johtajan alaisuudessa, joista toisen delegoi Neuvostoliitto ja toisen Ranska. Kylmän sodan poliittinen tilanne kuitenkin heikken ja tämä aiheutti levottoman epäluottamustilanteen teknisen keskuksen henkilöstön piriissä